У Вікіпедыі ёсць артыкулы пра іншых асоб з прозвішчам Івашка.

**Ілья́ Уладзі́міравіч Іва́шка** (нар. 24 лютага 1994(1994-02-24), Мінск) — беларускі прафесійны тэнісіст; пераможца аднаго турніру ATP у адзіночным разрадзе.

Агульная інфармацыя
-------------------

Ва ўзросце пяці гадоў у тэніс Ілью прывёў ягоны бацька — Уладзімір, які займаўся гэтым відам спорту на аматарскім узроўні. Маці завуць Анжэла; ёсць брат — Аляксей.
Першы трэнер — Валянціна Ягораўна Ржаных, з якой займаўся да 10 гадоў. Жанаты.

Улюбёнае пакрыццё — хард; улюбёныя турніры — Уімблдан і Адкрыты чэмпіянат ЗША; кумірам у свеце тэніса ў перыяд сталення быў Роджэр Федэрэр.

Спартыўная кар’ера
------------------

Першай перамогі на турнірах серыі «ф’ючарс» Івашка дасягнуў у кастрычніку 2013 года. У сакавіку 2016 года ён упершыню згуляў за зборную Беларусі ў Кубку Дэвіса. У красавіку ён выйграў два «ф’ючарсы» ва Узбекістане. У ліпені ён дабраўся да фіналу «чэленджара» ў Італіі, дзе саступіў тэнісісту з Украіны Ільі Марчанку з рахункам 4:6, 4:6. Напрыканцы лета ён праз кваліфікацыю трапіў на дэбютны турнір серыі Вялікага шлема, згуляўшы на Адкрытым чэмпіянаце ЗША, дзе ён адразу ж саступіў Пабла Карэнья Бусце. Па выніках 2016 года Івашка заняў 179-е месца ў сусветным рэйтынгу.

2016 год
У чэрвені 2017 года Івашка выйграў першы ў кар’еры «чэленджар», абыйграўшы ў фінале ў Фергане серба Ніколу Мілоевіча — 6:4, 6:3. На турніры ў Марселі ў сярэдзіне лютага 2018 года, прайшоўшы кваліфікацыю, Івашка здолеў прайсці да паўфіналу, дзе прайграў французу Люцы Пую. Падчас турніру Івашка абыйграў Ласла Дзьёры з Сербіі, Стэна Ваўрынку з Швейцарыі і француза Нікаля Маю. У сакавіку ён выйграў «чэленджар» у Кітаі, у фінале абыйграў кітайскага тэнісіста Чжан Цзэ — 6:4, 6:2. У маі ён праз кваліфікацыю трапіў на першы ў кар’еры Ралан Гарос. У першым раундзе яму дастаўся ў супернікі Дамінік Цім, якому Івашка прайграў у трох сэтах. У жніўні Ілья здолеў, пачаўшы з кваліфікацыі, выйсці ў трэці раунд турніру серыі Мастэрс у Таронта. Гэты вынік дазволіў беларускаму тэнісісту ўпершыню падняцца ў топ-100 сусветнага рэйтынгу. У кастрычніку Івашка здолеў выйсці ў чвэрцьфінал зальнага турніру ў Антверпене.

У студзені 2019 года Івашка дайшоў да фіналу турніру серыі «чэленджар» у Канберы (Аўстралія), у якім саступіў паляку Хуберту Хуркачу ў трохсэтавым матчы. На Адкрытым чэмпіянаце Аўстраліі дайшоў да другога кола, дзе прайграў іспанцу Пабла Карэнья Бусце ў 3 сэтах. Адзінага чвэрцьфіналу ў асноўным туры 2019 года ён дасягнуў у ліпені на турніры ў Ньюпарце. На Адкрытым чэмпіянаце ЗША прайграў у першым раундзе Танасі Какінакісу ў чатырох сэтах.

На Адкрытым чэмпіянаце Аўстраліі 2020 года Івашка здолеў трапіць праз кваліфікацыю ў асноўную сетку, дзе прайграў у першым жа раундзе. Пасля выступлення ў Мельбурне ён здолеў выйсці ў чвэрцьфінал турніру ў Пуне. У кастрычніку ён здолеў выйграць «чэленджар» у Стамбуле. Яшчэ адзін «чэленджар» ён выйграў у лістападзе ў Артызеі.

У красавіку 2021 года Івашка выйшаў у 1/4 фіналу ў Марбелье. На турніры ў Мюнхене яму ўдалося выйсці ў паўфінал, абыйграўшы № 6 у свеце Аляксандра Зверава — 6-7(5), 7-5, 6-3. На Уімблдане Івашка дайшоў да чацвёртага раунда, дзе прайграў італьянцу Матэа Берэціні ў 3 сэтах. На Алімпійскім турніры ў Токіа прадстаўляў Беларусь у двух разрадах. У адзіночным разрадзе ён дайшоў да трэцяга раунда, дзе саступіў японцу Кэю Нісікоры. У парным разрадзе з Ягорам Герасімавым выбыў у першым раундзе, прайграўшы дуэту з Новай Зеландыі.

У жніўні 2021 года на турніры ў Уінстан-Сейлеме Івашка заваяваў свой першы тытул ATP-тура. У 1/4 фіналу ён перайграў бронзавага прызёра Алімпійскіх гульняў у Токіа Пабла Карэнья Бусту з рахункам 7-6(2), 6-3. У фінале ён абыйграў Мікаэля Імера з рахункам 6-0, 6-2. Гэты поспех дазволіў Івашка заняць 53-е месца рэйтынгу. На Адкрытым чэмпіянаце ЗША яму ўдалося прайсці ў трэці раунд.

20 чэрвеня 2022 года падняўся на найвышэйшае ў кар’еры 40-е месца ў рэйтынгу.

На Адкрытым чэмпіянаце ЗША 2022 года Івашка дайшоў да чацвёртага раунда, дзе прайграў італьянцу Яніку Сінеру ў 5 сэтах. Гэта стала паўтарэннем найлепшага дасягнення беларуса на турнірах Вялікага шлема пасля чацвёртага раунда Уімблдану 2021 года.

Рэйтынг на канец года
---------------------

|  |  |  |
| --- | --- | --- |
| **Год** | **Адзіночнырэйтынг** | **Парнырэйтынг** |
| 2022 | 73 |  |
| 2021 | **48** | 528 |
| 2020 | 108 | 1 018 |
| 2019 | 131 |  |
| 2018 | 91 | 426 |
| 2017 | 230 | 598 |
| 2016 | 179 | **406** |
| 2015 | 355 | 574 |
| 2014 | 708 | 1 054 |
| 2013 | 773 | 1 533T |
|

Паводле звестак афіцыйнага сайта ATP на апошні тыдзень года.

Выступленні на турнірах
-----------------------



Выступленні ў адзіночным разрадзе

### Фіналы турніраў ATP у адзіночным разрадзе (1)

#### Перамогі (1)

| Легенда |
| --- |
| Турніры Вялікага шлема (0)\* |
| Фінал АТР-тура (0) |
| ATP Мастэрс 1000 (0) |
| АТР 500 (0) |
| АТР 250 (1) |

| Тытулы папакрыццях | Тытулы па месцыправядзенняматчаў турніру |
| --- | --- |
| Хард (1)\* | Зал (0) |
| Грунт (0) |
| Трава (0) | Адкрытае паветра (1) |
| Дыван (0) |

\* колькасць перамог у адзіночным разрадзе.

| № | Дата | Турнір | Пакрыццё | Супернік у фінале | Лік |
| --- | --- | --- | --- | --- | --- |
| 1. | 29 жніўня 2021 | Уінстан-Сейлем, ЗША | Хард | Швецыя Мікаэль Імер | 6-0 6-2 |

### Фіналы чэленджараў і ф’ючарсаў у адзіночным разрадзе (11)

#### Перамогі (7)

|  |
| --- |
| **Умоўныя абазначэнні** |
| Чэленджары (4+1)\* |
| Ф’ючарсы (3+2) |

| Тытулы папакрыццях | Тытулы па месцыправядзенняматчаў турніру |
| --- | --- |
| Хард (7+3)\* | Зал (1) |
| Грунт (0) |
| Трава (0) | Адкрытае паветра (6+3) |
| Дыван (0+1) |

\* колькасць перамог у адзіночным разрадзе + колькасць перамог у парным разрадзе.

|  |  |  |  |  |  |
| --- | --- | --- | --- | --- | --- |
| **№** | **Дата** | **Турнір** | **Пакрыццё** | **Супернік у фінале** | **Лік** |
| 1. | 13 кастрычніка 2013 | Шымкент, Казахстан | Хард | Украіна Іван Аніканаў | 6-3 7-5 |
| 2. | 10 красавіка 2016 | Каршы, Узбекістан | Хард | Узбекістан Журабек Карымаў | 6-3 1-6 6-1 |
| 3. | 17 красавіка 2016 | Бухара, Узбекістан | Хард | Узбекістан Тэмур Ісмаілаў | 6-1 6-1 |
| 4. | 25 чэрвеня 2017 | Фергана, Узбекістан | Хард | Сербія Нікола Мілоевіч | 6-4 6-3 |
| 5. | 18 сакавіка 2018 | Шэньчжэнь, Кітай | Хард | Кітай Чжан Цзэ | 6-4 6-2 |
| 6. | 25 кастрычніка 2020 | Стамбул, Турцыя | Хард | Славакія Марцін Кліжан | 6-1 6-4 |
| 7. | 22 лістапада 2020 | Артызей, Італія | Хард(i) | Францыя Антуан Аан | 6-4 3-6 7-6(3) |

#### Паражэнні (4)

|  |  |  |  |  |  |
| --- | --- | --- | --- | --- | --- |
| **№** | **Дата** | **Турнір** | **Пакрыццё** | **Супернік у фінале** | **Лік** |
| 1. | 11 студзеня 2015 | Швібердынген, Германія | Дыван(i) | Францыя Мік Лескюр | 6-2 1-6 2-6 |
| 2. | 24 мая 2015 | Тэгу, Паўднёвая Карэя | Хард | Злучаныя Штаты Амерыкі Даніэль Нгуен | 6-3 4-6 3-6 |
| 3. | 24 ліпеня 2016 | Рэканаці, Італія | Хард | Украіна Ілья Марчанка | 4-6 4-6 |
| 4. | 13 студзеня 2019 | Канбера, Аўстралія | Хард | Польшча Хуберт Хуркач | 4-6 6-4 2-6 |


Выступленні ў парным разрадзе

### Фіналы чэленджараў і ф’ючарсаў у парным разрадзе (5)

#### Перамогі (3)

|  |  |  |  |  |  |  |
| --- | --- | --- | --- | --- | --- | --- |
| **№** | **Дата** | **Турнір** | **Пакрыццё** | **Партнёр** | **Супернікі ў фінале** | **Лік** |
| 1. | 16 жніўня 2015 | Мінск, Беларусь | Хард | Беларусь Ягор Герасімаў | Беларусь Артур ДубінскіУкраіна Уладзімір Ужылоўскі | 6-3 6-4 |
| 2. | 21 жніўня 2015 | Мінск, Беларусь | Хард | Беларусь Ягор Герасімаў | Расія Данііл МядзведзеўКітай Чжан Чжычжэнь | 6-1 6-3 |
| 3. | 14 жніўня 2016 | Портараж, Славенія | Хард | Беларусь Сяргей Бетаў | Харватыя Таміслаў ДраганяХарватыя Ніно Сердарушыч | 1-6 6-3 [10-4] |

#### Паражэнні (2)

|  |  |  |  |  |  |  |
| --- | --- | --- | --- | --- | --- | --- |
| **№** | **Дата** | **Турнір** | **Пакрыццё** | **Партнёр** | **Супернікі ў фінале** | **Лік** |
| 1. | 20 красавіка 2014 | Чэнду, Кітай | Хард | Расія Віктар Балуда | Кітай Гун МаасінКітай Лі Чжэ | 1-0 — адмова |
| 2. | 28 чэрвеня 2015 | Пальма-дэль-Рыа, Іспанія | Хард | Францыя Том Жамбі | Іспанія Рыкарда Вільякорта АлонсаІспанія Хорхе Эрнанда Руана | 6-7(5) 5-7 |

Зноскі
------

1. ↑  Патыднёвыя пазіцыі Ільі Івашкі ў рэйтынгах ATP (англ.) (HTML).  atpworldtour.com. Архівавана з першакрыніцы 26 сакавіка 2019. Праверана 26.03.2019.

Спасылкі
--------

* Профіль на сайце ATP тура (англ.)

* Профіль на сайце ITF (англ.)
* Профіль на сайце Кубка Дэвіса (англ.)

|  |  |
| --- | --- |
| ⚙️   Тэматычныя сайты | ATP · ITF · ITF · Olympedia |

| ⛭10 наймацнейшых беларускіх тэнісістаў паводле рэйтынгу Асацыяцыі тэнісістаў-прафесіяналаў |
| --- |
| 
* 1. Ілья Івашка (69 ▼8)
* 2. Ягор Герасімаў (505 ▼69)
* 3. Мікалай Галяк (828 ▼5)
* 4. Іван Лютарэвіч (854 ▼1)
* 5. Аляксандр Згіроўскі (868 ▼4)

 |
| 
* 6. Аляксандр Лявоненка (1037 ▼5)
* 7. Данііл Астапенкаў (1124 ▲1)
* 8. Эрык Аруцюнян (1129 ▲1)
* 9. Аляксандр Буліцкі (1264 ▼10)
* 10. Міхаіл Дуброўскі (1480 ▼2)

 |
| Месцы ў рэйтынгу прыведзены на 25 красавіка 2023 |